# 1520-e

|  |  |
| --- | --- |
| **Milenijum:** | 2. milenijum
 |
| **Vjekovi:** | 15. vijek – **16. vijek** – 17. vijek
 |
| **Decenije:** | 1490-e 1500-e 1510-e – **1520-e** – 1530-e 1540-e 1550-e
 |
| **Godine:** | 1520 1521 1522 1523 1524 1525 1526 1527 1528 1529
 |
| **Kategorije:** | Rođenja – Smrti – Arhitektura Nastanci – Prestanci
 |

**1520-e** su decenija koja je počela 1. januara 1520. i završila 31. decembra 1529.

## Događaji i trendovi

## Hrvatska

1520
* siječanj-veljača - Turske čete provaljuju u okolicu mletačkih gradova Zadar, Šibenik, Trogir, Split; jedna četa od 3.000 ljudi se probila kroz Hrvatsku do Istre.
* svibanj - Bosanski Turci haraju Hrvatskom od Krbave i Une do Senja.
* 17. 5. - Jak zemljotres u Dubrovniku, povodom kojeg će biti podignuta Crkva sv. Spasa.
* 20. 5. - Hrvatski ban Petar Berislavić poginuo na Plješivici; Ivan Karlović ga nasljeđuje iduće godine.
* svibanj/lipanj - Biskup Toma Niger, poslanik bana Berislavića, u Briselu kod cara Karla V.
* 22. 9. - **Sulejman I** nasleđuje Otomansko Carstvo, nakon smrti oca Selima I (vl. do 1566).
	+ Zatim: u Siriji dolazi do pobune namesnika Ghasalija pa Sulejman šalje Mađarima čauša Behrama sa mirovnom ponudom, ali ovi odugovlače i možda ubijaju poslanika - razlog za rat .
* Ćirilični *Libro od mnozijeh razloga* u Dubrovniku.

1521
* februar - Ugušena pobuna osmanskog guvernera u Siriji, al-Ghazalija, opljačkan Damask (Ferhat-paša Šibenčanin).
* svibanj - Knez Ferdinand Frankapan javlja kralju da će se hrvatski knezovi pokoriti Turcima ako ne dobiju pomoć (zimus su pregovarali s nekim Hasanom iz Zvornika, ali vjerojatno su kupovali vrijeme).
* 18. 5. - Sulejman I krenuo iz Carigrada na pohod prema Beogradu.
	+ Pored pohoda na Beograd, preduzimaju se i diverzione akcije prema Erdelju (Mehmed-beg Mihaloglu) i Jajcu (Petar Keglević ih pobedio lukavstvom).
* rujan - Kapetani Knina i Skradina došli kralju u Pečuh da se odreknu položaja, kako ne bi bili kažnjeni za nevjeru ako izgube te gradove, koje ne mogu čuvati (on ih ubjedio da ostanu).
* studeni, početkom - Ivan Karlović postane banom *Dalmacije, Hrvatske i Slavonije* 17 mjeseci nakon poginulog Petra Berislavića; na njegovo traženje izuzet od odgovornosti za kraljevske gradove Senj, Knin, Skradin, Klis.
* studeni - prosinac - Turski zarobljenici u Keglevićevom gradu Bužimu se pobunili, pobili stražu i zavladali gradom - ban Karlović ih ubijedio da napuste grad uz siguran prolaz.
* Bernardin Frankopan daje prevesti Bibliju na hrvatski jezik.
* Objavljena Marulićeva *Judita*.
* Izgrađen Ljetnikovac Petra Sorkočevića na Lapadu.

1522
* 7. 2. - Briselski ugovor: podjeljeni posjedi njemačkih i španjolskih Habsburga, Ferdinand uz Austrijske zemlje, te Kranjsku i Korušku dobija i njihove posjede "u Istri i Furlanskoj, nadalje Trst, Goricu, slovensku krajinu i grofoviju Ortenburg" kao i "Tirol s Vorarlbergom, kao i habsburzka posjedovanja u Švabskoj".
* ožujak - Bernardin Frankapan traži pomoć u Veneciji.

+ Izviđački upad bosanskih Turaka u Hrvatsku.
* 7. 4. - Car Karlo ustupa Ludvigu II 4.000 pješaka i 20.000 konjanika (senjski biskup Franjo Jozefić i Stjepan Esterhazi su ugarski poslanici na saboru u Nirnbergu).
* travanj - Turske provale u Hrvatsku i (habsburšku) Sloveniju, ban Karlović porazio jedan turski odred na povratku.

Knin - pod Turcima 1522-1649 i 1653-88
* 28. 5. - Bosanski sandžak-beg Gazi Husrev-beg sa hercegovačkim sandžakom zauzeo tvrdi grad **Knin** (posada se predala), koji postaje sedište Krčkog i Ličkog sandžaka; pašće i opustjeli **Skradin**, kao i **Drniš**, Kijevo, Kistanje.
	+ Klis je pod opsadom.
* lipanj - Ban Karlović opsjeo Cetin, grad Frankapana Slunjskih, nakon što su ovi bez kraljeva naloga uzeli grad Klokoč od osramoćenog kninskog zapovjednika.
* lipanj, polovicom - U Hrvatsku stigli vrhovni kapetan grof Nikola Salm i štajerski kapetan Dietrichstein, koje je poslao nadvojvoda Ferdinand - Salm pomaže u obrani Hrvatske (naročito gradova na Uni - Bihać, Krupa i dr.).
* 18. 6. - Mostarski paša odustao od opsade Klisa zbog jakog otpora (Petar Monoković).
* 19. 11. - Bernardin Frankopan drži govor *Oratio pro Croatia* na njemačkom državnom saboru u Nirnbergu.
* U turskoj provali strada Kosinj u Lici (početak osvajanja ove oblasti).
* 1521/22 - Petar Kružić je novi senjski kapetan.
* Razmirice između bana Karlovića i jajačkog bana Keglevića (ovaj drugi je zamenjen nekim Gilethfijem koji brani i Banju Luku i Vrbaski Grad).
* Feliks Petančić objavio Segonov rukopis *De itineribus in Turciam...*.

1523
Ostrovica
* 25. 1. - Slavonski sabor u Križevcima, svršio se tučnjavom.
* početkom godine - Krsto I. Frankapan Brinjski se vratio u Hrvatsku nakon službe kod nadvojvode Ferdinanda; otac Bernardin ga šalje u Rim gdje traži pomoć od pape.
* kolovoz - Turska četa došla pod Ostrovicu ali odbijena.
* studeni? - Neočekivani upad Turaka u Hrvatsku.
* prosinac - Turci zauzeli Ostrovicu (izdajom, kako javljaju mletački izvori).
* Turska osvajanja: Bribir, Korenica, Ostrovica (pominje se i skradinska i kulen-vakufska).
* 1523 - 1530 - Priliv pravoslavnog stanovništva u Dalmaciju.
* Završena crkva franjevačkog samostana sv. Križa na Krapnju.

1524
* početkom godine - Ivan Tahy postavljen za hrvatskog bana uz Ivana Karlovića, većina ga ne priznaje.
* 19. 1. - Mlečani odgovaraju negativno poslaniku bana Ivana Karlovića, koji im je nudio posjede, i šalju mu 5.000 dukata.
* 20. 1. - Ferdinand Frankapan javlja da su Turci od 11. 11. osam puta dolazili pod Ozalj.
* 5. 2. - Mustafa, vojvoda mostarskog paše Mehmet-bega (Mihaloglua?), došao pod Klis.
* 18. 2. - Nadvojvoda Ferdinand javlja Ludvigu II da je odredio 200 lakih konjanika i 600 pješaka za obranu hrvatske granice.
* ca. 10. 4. - Senjski kapetani i kliški kastelani Petar Kružić i Gregorije Orlovčić razbili Turke pod Klisom.
* travanj, druga polovica - Turci pod Metlikom u Kranjskoj (odvedeno 4000 robova); u isto vrijeme su na udaru Udbina Ivana Karlovića; posjedi kneza Nikole Zrinskog i knezova Blagaja, kao i Frankopana (Modruš, Ozalj, Grobnik).
* 17. 5. - Kralj Ludvig II dozvoljava Hrvatima iz ugroženih krajeva (uglavnom oko Kupe, Korane, Une i Pomorja) da se presele na ugarska imanja peharnika Franje Baćana.
* 25. 6. - Habsburški vrhovni kapetan Bernardo Ričan u Jastrebarskom, Turci se povlače prema Kupi.
* 9. 7. - Kružić i Orlovčić dobili od kralja Breznicu koja je pripadala pokojnom Lovri Iločkom (na osnovu starog ugovora sa Iločkim, njegova imanja potražuje Ivan Zapolja).
* kolovoz - Ivan Karlović se vjerojatno odrekao banskog položaja.
* jesen - Novi turski upadi u Hrvatsku.
* 22. 10. - Nikola Zrinski sklopio u Beču ugovor sa nadvojvodom Ferdinandom kojim mu ustupa na dvije godine gradove Novi i Dobra Njiva na Uni.
* Bernardin Frankopan napustio razrušeni Modruš i preselio u dograđeni Ogulin.
* Toma Niger imenovan trogirskim biskupom.

1525
* 27. 2. - Turci Skradinjani uništili (Karlo)Bag, odvedeno roblje, među kojima braća Perušići, knez Ivan Posedarski i knez Gregorije Banić.
* 12. 3. - Ferenc Batthyány je novi hrvatski ban (utjecaj samo u Slavoniji), uz njega je i Ivan Tahi kojeg plemstvo ne priznaje.
* ožujak - travanj? - Turci se zaleću do Vinodola i Modruša, narod bježi na Krk ili Italiju; u ovo vrijeme Petar Kružić odbio Turke od Senja.
* 30. 8. - Sukob Krste Frankopana (koji traži stari obiteljski grad Senj) i ugarskog primasa Lasla Salkaja; Krsto ošamario nadbiskupa, zbog čega je bačen u tamnicu na neko vrijeme.
* prosinac - Poslanici hrvatskog plemstva izjavljuju kralju da će se nagoditi sa Turcima ako ne dobiju pomoć; istovremeno i kod nadvojvode Ferdinanda koji im daje nešto novca.
* Iloku potvrđen status grada; prvi spomen Kraljevice (*Portus Reginus*).
* Kosinj opustio u ovo vrijeme.
* Obitelj Keglević dobija grad Lobor.
* Govor *O poreklu i zgodama Slovena* Vinka Pribojevića.
* Petar Kopić napravio kartu Istre i Balkanskog poluotoka.

1526
Mohačka bitka
* siječanj, početkom - Pavle Bakić na ugarskom dvoru izveštava o turskim planovima za osvajanje Budima.
* 25. 1. - Veliki sabor Hrvatske i Slavonije u Križevcima, otkazuju posluh kralju Ljudevitu, Krsto Frankapan predlaže da se priklone caru Karlu i nadvojvodi Ferdinandu.
* ca. 14. 2. - Sud odredio da Ivan Zapolja nema prava na imovinu pokojnog Lovre Iločkog, već da ona pripada ugarskoj kruni - rascjep između Zapolje i palatina Verbecija.
* 11. 3. - Stjepan Brodarić vrhovni državni kancelar Ugarske nakon nepopularnog Lasla Salkaja, takođe postavljen i za srijemskog biskupa.
* 27. 3. - Nadvojvoda Ferdinand I odredio Nikolu Jurišića za vrhovnoga kapetana vojske protiv Turaka (o tome je obavestio kralja Ljudevita koji je na to pristao).
* 1. 8. - Ugovorom u Speyeru Krsto Frankopan stupio u službu nadvojvode Ferdinanda.
* 6. 8. - Kralj Ludvig II stigao na zborište u Tolnu (u međuvremenu Turcima pao Ilok).
* 8. 8. - Osijek i Erdut se predali Mustafa-paši Jahjaogluu.
* 14. 8. - Sulejman u Osijeku, gradi se most preko Drave kojim prelazi turska vojska (sam Sulejman zatim srušio most 23. 8.).
	+ U ovo vrijeme palo i Đakovo.
* 29. 8. - **Mohačka bitka**, Turci na čelu sa Sulejmanom Veličanstvenim razbili mađarsku vojsku i državu, poginuo kralj Ljudevit II.
	+ Turci iz Ugarske i Slavonije odvode 200.000 robova.
* 23. 9. - Slavonski sabor u Koprivnici, plemstvo bira Krstu Frankopana za vođu (on zatim zaposjeda županije između Drave i Dunava).
* 11. 11. - Ivan Zapolja krunisan za kralja u Stolnom Biogradu, kojeg je zaposeo Pavle Bakić (Zapoljina stranka se poziva na zaključak iz 1505. kojim se strancima zabranjuje presto).
	+ Krsto Frankopan tokom mjeseca prelazi na Zapoljinu stranu, ovaj ga postavlja za bana Hrvatske i Slavonije itd. (Ferdinandov ban je Franjo Baćan).
* 16. 12. - Ugarski sabor u Požunu/Bratislavi izabrao Ferdinanda za mađarskog kralja (bez krunisanja jer je kruna u Zapoljinim rukama).
* Dubrovačka Republika priznaje osmanskog sultana za vrhovnog gospodara (danak plaćaju već decenijama).
* Početak seoba iz Bosne u Hrvatsku.
* Biskup Franjo Jozefić izrekao interdikt Senju zbog njegovih kapetana.
* *De vita et gestis Christi* Jakova Bunića.

1527
Ferdinand I, nadvojvoda austrijski od 1521, kralj češki, ugarski i hrvatski 1527-1564
* 1. 1. - Cetinski sabor: plemstvo Kraljevine Hrvatske bira nadvojvodu Ferdinanda za kralja, nakon što su njegovi poslanici prihvatili obvezu da će braniti zemlju.
* 6. 1. - Slavonski sabor u Dubravi kraj Vrbovca, na čelu sa Krstom Frankapanom, bira Ivana Zapolju za hrvatskog kralja.
* veljača - Velika turska vojska u Lici, haraju do Istre i Kranjske; turski konjanici i pred Obrovcem.
* 26. 3. - Ferdinand potvrđuje primirje sa Zapoljom, dogovoreno poljskim posredovanjem (Zapolja potvrđuje 14. 4.).
* 30. 3. - Murat-beg Šibenčanin, Husref-begov zapovednik, zauzeo **Obrovac**.
* travanj - Turci osvajaju posljednje gradove u Krbavi (**Udbina**, Komić, Mrsinj...).
* 23. 5. - Slavonski sabor u Križevcima, neki pro-Ferdinandovi plemići prijetili Krsti Frankapanu.
* srpanj - Ivan Karlović ponovo hrvatski ban (do 1531) uz Franju Baćana.
* 31. 7. - Ferdinand ulazi u Ugarsku, nakon što je plemićima na čelu sa palatinom Stjepanom Batorijem položio zakletvu (rat Zapolji je objavljen polovicom srpnja).
* kolovoz? - Krsto Frankapan ranjen u sukobu sa Ljudevitem Pekrijem.
* rujan - Krsto Frankapan razorio kastele Ljudevita Pekrija, Ferdinandova vojska se okuplja na Dravi ali izbjegava bitku.
* 27. 9. - Bitka kod Tarcala (ili Tokaja) - Ferdinand ubedljivo porazio Zapolju.
* 27. 9. - Krsto I. Frankapan Brinjski smrtno ranjen pri opsadi Varaždinske tvrđave.
* 3. 11. - Ferdinand I krunisan za ugarskog kralja u Stolnom Biogradu.
* 25. 11. - Rok za Zapoljine pristalice da se poklone Ferdinandu (Ivan Tahi, zagrebački biskup Šimun od Erdeda u siječnju, Ivan Banić odbija).
* Turska osvajanja: Gračac (župa Hotuča), Lapac sa župom, Karin, Obrovac, Benkovac; spaljen Novi Vinodolski.
* Hrvatski sabor tražio od Ferdinanda da priključi Hrvatsku nasljednim austrijskim pokrajinama (nije se dogodilo).
* Početak teškog perioda za Pulu - kuga i ratovi.

1528
* 1. 2. - Ivan Hoberdanc iz Slatine dobio Požegu i Kamengrad od kralja Ferdinanda.
* 29. 5. - Ivan Hoberdanc stigao u Carigrad u Ferdinandovo ime, ali Turci ne žele sporazum o miru, poslanici bačeni u tamnicu do studenog.
* jun? - Turci upadaju preko Save.
* srpanj - "Druga" provala Turaka sve do Ljubljane, nakon čega je Ivan Tahi napao Bosnu, spalio grad Kotor-Varoš i sela, zarobio ljude i stoku.
* 5. 10. - Bitka kod Belaja, između Korane i Mrežnice, odbijeni bosanski Turci Husrev-bega koji su se zaletali do Metlike, poginuo ćehaja Skender, ban Ivan Karlović dobio 18 rana od "prijateljske vatre".
* listopad - Mogući sukobi kod Čazme između "njemačke" i "turske" (Zapoljine) stranke koju zastupa zagrebački biskup Šimun od Erdeda - sukobi u Slavoniji traju naredne zime.
* Turska osvajanja: osim Jajačke banovine i Bilaj i Modruš u Lici.
* U Veneciji tiskan prvi hrvatski bukvar, glagoljaški *Azbukvidarium*, takođe i *Misal Pavla Modrušanina*, istim pismom.
* Crkva sv. Spasa u Dubrovniku.

1529
* svibanj - Zagrebački bisup Šimun od Erdeda ovladao u ime Zapolje gotovo cijelom Slavonijom, utaborio se ispred Gradeca.
* 4. 6. - Štajerska, Koruška i Kranjska odobravaju Ferdinandu sredstva za 1500 španjolskih vojnika, zbog turskih upada i prevage zapoljevaca u Slavoniji - polovica Španjolaca smještena u općinu Gradec.
* 13. 7. - 8. 9. - Ferdinandove snage opsjedaju biskupski grad Zagreb, stradala i stolna crkva sv. Stjepana; biskup Šimun se ranije povukao od Gradeca, opsjeda Jelisavac.
* 17. 7. - Sultan Sulejman kod Beograda, kod Vukovara 31. 7..
* 31. 7. - Slavonski sabor Ferdinandovih pristaša u Gradecu.
* 27. 9. - 15. 10. - Opsada Beča 1529.
* studeni - Biskup Šimun Bakač Zapoljin hrvatski ban (do 1534), na povratku u Slavoniju ga presreo Ljudevit Pekri, Bakaču rasuta družina i teško ranjen.
* 18. 11. - Nikola III. Zrinski dobio povelju od kralja Ferdinanda kojom je dobio pravo kovanja srebrnih ugarskih filira (u Gvozdanskom).
* Modruški biskup Šimun Kožičić Benja prenio sjedište u Rijeku iz Vinodola (Modruš pao prošle godine).
* Petar Kružić se odrekao senjskog kapetanstva, posvjećuje se obrani Klisa.
* Anton s Padove započeo rad u kapeli Sv. Roka u Draguću (do '37).

## Bosna

1520
* Božidar Goraždanin otvorio štampariju u Goraždu

1521
* Pored pohoda na Beograd, preduzimaju se i diverzione akcije prema Erdelju (Mehmed-beg Mihaloglu) i Jajcu (Petar Keglević ih pobedio lukavstvom).
* 15. 9. - Smederevski namjesnik Gazi Husrev-beg odlazi u Bosnu (1521-25, 1526-34 i 1536-41), a bosanski Gazi Bali-beg Jahjapašić u Smederevo tj. Beograd.
* studeni - prosinac - Turski zarobljenici u Keglevićevom gradu Bužimu se pobunili, pobili stražu i zavladali gradom - ban Karlović ih ubijedio da napuste grad uz siguran prolaz.
* U Goraždu odštampan *Psaltir s posledovanjem*.

1522
* Mostar postao sedište Hercegovačkog sandžaka umesto Foče.
* Razmirice između bana Karlovića i jajačkog bana Keglevića (ovaj drugi je zamenjen nekim Gilethfijem koji brani i Banju Luku i Vrbaski Grad).

1524
* Franjevački letopis: „razoriše Turci bosanske manastire, Konjic, visočki, sutinski, kreševski i foinički ... i kad razoriše crkve povedoše ministra i š njim 12 fratarah”.

1525
* 11. 6. - Krsto I. Frankapan Brinjski uspio, poslije 18 mjeseci, doturiti hranu i pomoć u opkoljeno Jajce (kasnije izloženo jakim napadima).
* decembar - Lujza Savojska, majka zarobljenog francuskog kralja, šalje preko Jeana Frangipanija pismo sultanu Sulejmanu (prethodna misija izgubljena u Bosni?).

1526
* travanj - Bosanski paša opsjeda Krupu krbavskog kneza Ivana Karlovića.
* Početak seoba iz Bosne u Hrvatsku.

1527
Jajce
* srpanj - Nikola Jurišić uredio Bihaćku kapetaniju.

1528
* prosinac/siječanj 1528 - Husrev-beg osvaja Jajce i ostatak Jajačke banovine: Vrbaski grad, Banjaluka, Levač, Sokol, Zvečaj, Komotin, Greben - *dovršeno tursko osvajanje Bosne*.
* srpanj - Provala Turaka sve do Ljubljane, nakon čega je Ivan Tahi napao Bosnu, spalio grad Kotor-Varoš i sela, zarobio ljude i stoku.
* Gračanica u Bosni se prvi put pominje pod tim imenom.

## Srbija, Srbi

1520
* Božidar Goraždanin otvorio štampariju u Goraždu (Božidar Vuković štampa u Veneciji).
* Teodosije je pećki episkop (u Žiči).

1521
Pad Beograda
* februar - Turci okupljaju vojsku oko Šapca.
* svibanj - Ugarski sabor donosi zaključak da se pojačaju posade u Šapcu i Beogradu i da se smjene njihovi banovi (Hedervari i Terek) - ali ovi ne prihvaćaju vojsku u grad dok im se ne isplate dugovanja i još prepustili gradove zamjenicima; i šajkaši na Dunavu napustili službu zbog neisplaćenih plaća.
* 18. 5. - Sulejman I krenuo iz Carigrada na pohod prema Beogradu.
	+ Pored pohoda na Beograd, preduzimaju se i diverzione akcije prema Erdelju (Mehmed-beg Mihaloglu) i Jajcu (Petar Keglević ih pobedio lukavstvom).
* 30. 6. - Piri-paša opseda Beograd sa šumadijske strane.
* 7. 7. - Rumelijski beglerbeg Ahmed-paša zauzeo Šabac, nakon čega pravi most preko Save; pljačkaški odredi haraju Sremom i Slavonijom.
* ca. 11. 7. - Despotica Jelena beži iz Srema braći Jakšićima, nakon što je taktički nudila pregovore Sulejmanu.
* 12. 7. - Posle žestoke borbe Turci zauzeli Zemun; vođu branitelja Marka Skoblića zgazio slon nakon što je odbio prihvatiti islam.
* 15. 7. - Kralj Ludvig II krenuo na jug, ali sporo i ne dalje od Tolne.
* 18. 7. - Završen most preko Save kod Šapca, dužine preko 1500 m, ali zbog visoke vode se prelazi brodovima sedam dana i noći.
* 28. 7. - Bali-beg Jahjapašić zaposeo napušteni Slankamen.
* 29-30. 7. - Sultan Sulejman u Kupiniku (grad razoren 9. 9.); ovih dana su se predali Kamenica, Vrdnik, Berkasovo, Mitrovica...
* 30. 7. - Sulejmanova kolona stigla do Zemuna.
* 1. 8. - Počinje bitka za Beograd (do kraja opsade 20 juriša od čega pet opštih).
* 29. 8. – **Pad Beograda**: izmoreni branitelji predaju Beograd sultanu Sulejmanu, janičari i sultan sutradan ulaze u grad.
	+ Deo stanovnika deportovan u Carigrad, sa sobom nose mošti Svete Petke.
* 15. 9. - Smederevski namjesnik Gazi Husrev-beg odlazi u Bosnu (1521-25, 1526-34 i 1536-41), a bosanski Gazi Bali-beg Jahjapašić u Smederevo tj. Beograd.
* U Goraždu odštampan *Psaltir s posledovanjem*.
* Posle pada Beograda, jurisdikcija nad pravoslavnim stanovništvom u Ugarskoj preneta na mitropolita u Jenopolju.

1522
* jun - Radič Božić sa šajkašima razbio kod Petrovaradina turski pljačkaški odred (pomaže mu franjevac Pál Tomori).
* Mladi despot Stevan Berislavić nakratko bio u opustošenom Kupiniku, zatim otišao u očev Brod.
* Prvi pomen starog manastira Jazak.

1523
* maj - Franjevac Pál Tomori određen za kaločkog biskupa i vrhovnog kapetana u donjoj Ugarskoj.
* 12. 8. - Radič Božić i Pál Tomori porazili bosanskog Ferhat-pašu kod Manđelosa u Sremu.
* Ibrahim-paša Pargalija postaje osmanski veliki vezir (do 1536); moguće da je on pojačao vlast grčke Ohridske arhiepiskopije u srpskim krajevima.
* Kanun-namom određeno da se umesto uobičajenih poreza u Crnoj Gori uvodi filurija "po vlaškom običaju" od 55 akči po svakoj od 3.151 kuće (Skender-begu Crnojeviću pripada 103.000 akči).
* 1523 - 1530 - Priliv pravoslavnog stanovništva u Dalmaciju.

1524
* Turci obnovili utvrđenje Fetislam kod Kladova.
* Zabeležen pećki mitropolit Marko.

1525
* april, krajem - Afrički brodovi plove ispred Boke ka gornjem Jadranu; Novljanin *Mistan-rajs* ovih godina gusari oko južne Italije.
* listopad - Pál Tomori provalio preko Save i spalio "neki grad".
* 1. 12. - Sultan Sulejman I poziva podanike na oružje i da se u Beograd dovozi građa za mostove - sprema se pohod na Budim.
* decembar - Šumadijski vlastelin Pavle Bakić prešao na mađarsku stranu, u dogovoru sa Tomorijem.

+ Turska četa spalila Titel.
1526
* siječanj, početkom - Pavle Bakić na ugarskom dvoru izveštava o turskim planovima za osvajanje Budima.
* 12. 1. - Pál Tomori, kaločki nadbiskup i branitelj južne Ugarske, došao u Budim da se odrekne titula jer njegove čete i posade 11 mjeseci nisu dobile plaću (vratio se u ožujku na molbu papinskog legata Burgija).
* srpanj, početkom - Sultan Sulejman stigao u Beograd; veliki vezir Ibrahim-paša se utaborio nekoliko dana ranije kod Zemuna gdje su mu se pridružile bosanske (Kosrev-paša) i hercegovačke čete i Bali-beg beogradski.
* 18. 7. - Ugarski kralj poklonio grad Šoljmoš Pavlu Bakiću.
* 28. 7. - Turci zauzeli Petrovaradinsku tvrđavu (varoš zauzeta 15. 7.).
* 29. 8. - **Mohačka bitka**, Turci na čelu sa Sulejmanom Veličanstvenim razbili mađarsku vojsku i državu, poginuo kralj Ljudevit II (kraj nada i za Srbiju).
* septembar-oktobar - Sultan se iz Budima 25. 9. vraća nazad, 7. 10. je u Petrovaradinu, u međuvremenu opustošeni krajevi između Dunava i Tise.
	+ Turci iz Ugarske i Slavonije odvode 200.000 robova.
* jesen? - Bačkom zagospodario Jovan Nenad koji se proglasio za srpskog cara, sedište mu je u Subotici.

+ Despot Stevan Berislavić ima neke uspehe u Sremu.
* 16. 12. - Ugarski sabor u Požunu/Bratislavi izabrao Ferdinanda za mađarskog kralja (bez krunisanja jer je kruna u Zapoljinim rukama).
	+ Pavle Bakić, Marko Jakšić, Radič Božić, Petar Ovčarević, kao i Jovan Nenad su za Zapolju; despot Stevan Berislavić je za Ferdinanda pa mu je Zapolja uzeo titulu.
* Mlečani ukinuli javne gozbe u Kotoru povodom proslave sv. Trifuna.

1527
* januar - Jovan Nenad odbio pokušaj Valentina Tereka da se vrati u Suboticu (Nenad je još uvek u dobrim odnosima sa Zapoljom).
* 26. 3. - Ferdinand potvrđuje primirje sa Zapoljom, dogovoreno poljskim posredovanjem (Zapolja potvrđuje 14. 4.).
	+ Ferdinand zatim pridobija despota Berislavića - ozvaničio mu Vukovar i Borovo, te Mitrovicu i Radince ako ih osvoji od Turaka; prišli mu još neki slavonski plemići.
* april - Jovan Nenad, koji je pristao uz Ferdinanda, odbio napad Zapoljinog vojvode Lasla Čakija.
	+ Terek ipak povratio Suboticu, pa je Nenad preneo sedište u Segedin.
* 1. 5. - Seleška bitka: Jovan Nenad porazio i Petra Perenjija.
* 9. 6. - Ivan Zapolja imenovao Radiča Božića za srpskog despota (jer je Berislavić uz Ferdinanda).
* 25. 7. - Bitka na Sedfalskom polju: Zapoljine erdeljske snage konačno razbile vojsku Jovana Nenada, koji je ubijen dva dana kasnije.
	+ Jovanov vojskovođa Radoslav Čelnik odlazi u osmanski Srem.
* 27. 9. - Bitka kod Tarcala (ili Tokaja) - Ferdinand ubedljivo porazio Zapolju.
	+ Većina Srba napušta Zapolju (npr. Pavle Bakić).
* 3. 11. - Ferdinand I krunisan za ugarskog kralja u Stolnom Biogradu.
	+ kasnije: Stefan Štiljanović dobio od Ferdinanda Miholjac i Glogovnicu u virovitičkoj županiji (pripadalo Petru Mrsinjskom); despot Berislavić dobio Bač, Feleđhaz, Sotin i dr. (bivši posedi Jovana Nenada).
* 1527-34 i 1536-40 - Gazi Mehmed-beg Jahjapašić je novi smederevski (beogradski) paša - nasledio umrlog starijeg brata Bali-bega.
* Poslednji pomen Skender-bega Crnojevića, u Vranjinskoj povelji.
* Pohara sela Orahovac u Boki Kotorskoj.

1528
* 20. 3. - Bitka kod Sine u dan. Slovačkoj: Ivan Kacijaner i Bálint Török porazili Ivana Zapolju (za kojeg je ratovao i Pavle Bakić); inače, Zapolja sklopio savez sa sultanom.
* septembar - Umro Radič Božić, Zapoljin srpski despot.
* Pokret srpskih sveštenika, na čelu sa smederevskim episkopom Pavlom, protiv grčke Ohridske arhiepiskopije.
* Prvi pomen Mladenovca kod Beograda, u turskom popisu.
* Nikanor je mitropolit novobrdski/gračanički.

1529
* januar - Pavlu Bakiću, vrhovnom zapovedniku šajkaša, sused oteo posed Banhidu - kralj Ferdinand morao posredovati za povratak.
* 22. 3. - Kralj Ferdinand izdao naredbu za zatvaranje despota Stevana Berislavića i njegove majke, jer je napustio Bač i Feleđhaz, koje su odmah zaposeli Turci (Berislavić se ranije žalio ugarskoj komori da "mora sa svojima od gladi umrijeti").
* 17. 6. - Pavle Bakić upozorava Ferdinanda da šajkaši odavno nisu primili platu - ovi zato prilaze Turcima (prišao im je i nekadašnji vojvoda Jovana Nenada Subota Vrlić).
* 17. 7. - Sultan Sulejman kod Beograda, kod Vukovara 31. 7..
* 18. 8. - Ivan Zapolja se na Mohaču pridružio Sulejmanu; despot Berislavić u ovo vreme pobegao iz pritvora i pridružio se sultanu, koji mu je vratio slavonske posede.
* 27. 9. - 15. 10. - Opsada Beča 1529.
* ? - Kralj Ferdinand daje Radoslavu Čelniku Mitrovicu ako je osvoji od Turaka (ali on još sarađuje s njima).

## Reference

Literatura
* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)